Nariadenie Komisie (ES) č 479/2004
z 15. marca 2004,
ktoré stanovuje množstvo surového tabaku, ktoré sa môže preniesť do inej skupiny odrôd v Taliansku podľa záručného stropu za rok zberu 2004
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č 2075/92 z 30. júna 1992 o spoločnej organizácii trhu so surovým tabakom [1], najmä na jeho článok 9 ods. 4,
keďže:
(1) článok 9 nariadenia (EHS) č 2075/92 zavádza výrobné kvóty na rozličné skupiny odrôd tabaku; jednotlivé kvóty sú rozdeľované medzi výrobcov na základe záručných stropov za rok zberu 2004, ustanovené v prílohe II k nariadeniu Rady (ES) č 546/2002 z 25. marca 2002, ktorým sa stanovujú prémie a záručné stropy na listový tabak podľa skupín odrôd a podľa členských štátov na zbery v rokoch 2002, 2003 a 2004 a ktorým sa mení a dopĺňa nariadenie (EHS) č 2075/92 [2]; podľa článku 9 ods. 4 nariadenia (EHS) č 2075/92 môže Komisia schváliť členským štátom prenesenie častí ich množstiev záručného stropu medzi skupinami odrôd, ak takéto prenosy nezvyšujú dodatočné náklady EPUZF a nevyžadujú žiaden nárast celkových rozdelení záručného stropu v členskom štáte;
(2) ak tieto podmienky boli splnené, mali by sa povoliť prenosy v členskom štáte, ktorý o to požiada;
(3) opatrenia ustanovené v tomto nariadení sú v súlade s Riadiacim výborom pre tabak,
PRIJALA TOTO NARIADENIE:
Článok 1
Za úrodu roku 2004, pred vypršaním obdobia na uzatváranie zmlúv o pastovaní ustanovenom v článku 10 ods. 1 nariadenia Komisie (ES) č 2848/98 [3], členským štátom sa týmto povoľuje preniesť množstvá z jednej skupiny odrôd do druhej v súlade s prílohou k tomuto nariadeniu.
Článok 2
Toto nariadenie nadobúda účinnosť tretí deň po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 15. marca 2004